CELEX: 62013CN0537
Language: lv
Date: 2013-10-14 00:00:00
Title: Lieta C-537/13: Lūgums sniegt prejudiciālu nolēmumu, ko 2013. gada 14. oktobrī iesniedza Lietuvos Aukščiausiasis Teismas (Lietuva) — Birutė Šiba/Arūnas Devėnas

11.1.2014   
            
            
               LV
            
            
               Eiropas Savienības Oficiālais Vēstnesis
            
            
               C 9/17
            
         Lūgums sniegt prejudiciālu nolēmumu, ko 2013. gada 14. oktobrī iesniedza Lietuvos Aukščiausiasis Teismas (Lietuva) — Birutė Šiba/Arūnas Devėnas
   
   (Lieta C-537/13)
   2014/C 9/27
   Tiesvedības valoda — lietuviešu
   
      Iesniedzējtiesa
   
   
      Lietuvos Aukščiausiasis Teismas
   
   
      Lietas dalībnieki pamata procesā
   
   
      Prasītāja: Birutė Šiba
   
   
      Atbildētājs: Arūnas Devėnas
   
   
      Prejudiciālie jautājumi
   
   
               1)
            
            
               Vai fiziska persona, kura saņem juridiskos pakalpojumus saskaņā ar līguma par juridisko pakalpojumu sniegšanu, kas noslēgts ar advokātu par pakalpojumiem lietās, kuras var būt saistītas ar fiziskās personas personiskajām interesēm (laulības šķiršana, laulībā iegūtās mantas sadale utt.), ir jāuzskata par patērētāju ES patērētāju tiesību normu izpratnē?
            
         
               2)
            
            
               Vai advokāts, kurš ir brīvās profesijas (ang. free profession) pārstāvis, sastādot līgumu ar fizisko personu par juridisko pakalpojumu sniegšanu pret samaksu, kurā tam ir noteikts pienākums sniegt juridiskos pakalpojumus tādā veidā, ka fiziskā persona var sasniegt mērķus, kuri nav saistīti ar tās nodarbošanos vai profesiju, ir uzskatāms par pārdevēju ES patērētāju tiesību normu izpratnē?
            
         
               3)
            
            
               Vai līgumi par juridiskās palīdzības pakalpojumiem pret samaksu, kurus sastāda advokāts, veicot savu profesionālo darbību kā brīvās profesijas pārstāvis, ietilpst Padomes 1993. gada 5. aprīļa Direktīvas 93/13/EEK (1) par negodīgiem noteikumiem patērētāju līgumos piemērošanas jomā?
            
         
               4)
            
            
               Ja uz trešo jautājumu atbilde ir apstiprinoša, vai, klasificējot šādus līgumus par patērētāju līgumiem, ir jāpiemēro vispārējie kritēriji, vai arī tie ir atzīstami par patērētāju līgumiem atbilstošiem speciāliem kritērijiem? Ja šādu līgumu klasificēšanai par patērētāju līgumiem ir jāpiemēro speciāli kritēriji, kādi ir šie kritēriji?
            
         
      (1)  OV L 95, 29. lpp.